Die sondaars wat jou vel verkleur | SARIE
Wat dit doen Wanneer ons baie stres, te veel alkohol drink, rook of blootgestel word aan besoedeling en die son, vorm vrye radikale (byprodukte in ons selle weens metabolisme wat die selle dan beskadig). Dít dra by tot abnormale melanien- vervaardiging wat tot donker vlekke kan lei.
Die oplossing Gebruik antioksidante, veral vitamien A, E en C. Jy kan uitkyk vir velsorgprodukte wat dié vitamiene bevat of dit as 'n aanvulling drink.
Wat dit doen Hormoonveranderinge in jou lyf wanneer jy 'n voorbehoedpil gebruik of swanger is, kan pigmentasie veroorsaak. Dié vlekke verdwyn soms 'n paar maande nadat jy die Pil gelos het of jou baba gebore is, tensy jy in hierdie tyd gereeld in die son gekom het, sê Sonette. Te veel sonblootstelling kan die donker vlekke vererger.
Wat dit doen Melanien werk soos 'n natuurlike sonskerm vir jou vel. Wanneer die son jou vel gereeld brand, word meer van dié pigment afgeskei en dit veroorsaak donker vlekke. Dié vlekke absorbeer UV-lig sodat dit nie die selle in die dieper deel van jou vel beskadig nie.
Die oplossing Gebruik daagliks 'n goeie sonskerm met 'n sonbeskermingsfaktor (SBF) van minstens 30, winter en somer. Maak seker jou sonskerm beskerm jou vel teen UVA- én UVB-strale.
In die Julie-uitgawe van SARIE ondersoek ons skoonheidsredakteur Charis produkte wat saam met ander produkte gebruik moet word in haar artikel: "Twee is beter as een".